Un Stato sensa mar o Stato intèrno el xe tuto sarà sù da altre tère o el ga spiaje soło su mari intèrni: donca l'è un Stato che no'l ga mìa acèso al mar o a l'oçèano. Dal ponto de vista stòrico, èser sensa na via al mar el xera - e el xe anca dèso - un svantajo parché el taja fora el Paexe da risòrse inportanti de pesca e de comèrcio. Intel mondo ghe xe 44 Stati sensa mar riconosui e 4 Stati riconosui in parte. I Stati sensa mar i se clasìfica conforme el tipo de ixołamento dal mar: i pol èser sarà sù rènto n'altro Stato; i pol èser sarà su intrà du Stati o i pol èser sarà sù da altri Stati che anca łuri i ze sarai sù. Altri Stati i pol aver un tochetin de spiaja picenin-picenin, un tòco de mar cusì curto che dal ponto de vista pràtico i vien considerai cuaxi sensa mar. Intel mondo, soło tri Stati i ze sarai sù rènto n'altro Stato - i xe de łe enclave: Lesotho - na enclave del Sud Àfrica San Marin - na enclave de l'Itàłia Sità del Vatican - na enclave de Roma, Itàłia Sète Stati i xe sarà sù in mèzo a du Paixi confinanti Un Stato el vien dito "dopiamente intèrno" cuando el xe un Stato sensa mar sarà sù da altri Stati, anca łuri sensa mar . In tuto el mondo ghe xe soło du Stati dopiamente intèrni: Un Stato cuaxi intèrno el ga soło un tochetin cèo de mar. Vien considarai cuaxi intèrni i Stati co na còsta che l'è manco del 5% de ła frontiera totałe.